ΓΡΑΠΤΗ ΕΡΩΤΗΣΗ E-2222/01

υποβολή: Ioannis Marnos (PPE-DE) προς την Επιτροπή

(24 Ιουλίου 2001)

Θέμα: Περικοπή κονδυλίων για την πυρηνική σύντηξη

Σύμφωνα με επιστολή που εστάλη προς την Πρόεδρο του Ευρωπαϊκού Κοινοβουλίου κ. Ν. Φονταίν, τον Επίτροπο κ. Φ. Μπυσκέν και τους ευρωβουλευτές, και φέρει τηνπογραφή 1 450 επιστημόνων και ερευνητών από όλη την Ευρώπη, η Ευρωπαϊκή Επιτροπή πρότεινε την περικοπή από το 6ο Πρόγραμμα Πλαίσιο ποσό 150 εκ. ευρώ από την Κοινοτική ενίσχυση για την έρευνα σχετικά με την πυρηνική σύντηξη. Πιο συγκεκριμένα, το προτεινόμενο ποσό είναι τώρα 700 εκ. ευρώ έναντι 850 εκ. ευρώ της αρχικής πρότασης του Επιτρόπου κ. Φ. Μπυσκέν, όπως είχε διατυπωθεί στο Έγγραφο SΕC(2001) 385-5/3/2001.

Η απόφαση αυτή δυσκολεύει, μεταξύ άλλων, και τηνλοποίηση του Ι.Τ.Ε.R. (Διεθνούς Θερμοπυρηνικού Πειραματικού Αντιδραστήρα) και ίσως αποδειχθεί μοιραία για την ανάπτυξη των τεχνολογικών δυνατοτήτων της ηπείρου μας στο πεδίο της ανάπτυξης μιας μορφής ενέργειας που είναι ασφαλής, περιβαλλοντικά φιλική και με τα σημερινά δεδομένα ανεξάντλητη.

Θα μπορούσε η Επιτροπή να με πληροφορήσει για τους λόγους μιας τέτοιας απόφασης· Έχουν εκτιμηθεί οι συνέπειες της μείωσης των απαραίτητων για την ανάπτυξη της νέας αυτής τεχνολογίας κονδυλίων· Και πώς συμβιβάζεται αυτή η αρνητική συμπεριφορά με τη δηλούμενη δέσμευση των χωρών της Ευρωπαϊκής Ένωσης να συμβάλουν στον περιορισμό της ρύπανσης του περιβάλλοντος·

Απάντηση του κ. Busquin εξ ονόματος της Επιτροπής

(13 Σεπτεμβρίου 2001)

Όπωςπογραμμίζεται στην επιστολή στην οποία αναφέρεται το Αξιότιμο Μέλος του Κοινοβουλίου, ο συντονισμός της ευρωπαϊκής έρευνας όσον αφορά την ενέργεια από την σύντηξη και τη συνέχεια των δεσμεύσεων που έχουν εν προκειμένω αναληφθεί σε ανθρώπινο και χρηματοοικονομικό επίπεδο, είχαν ως αποτέλεσμα η Ευρώπη να κατέχει σήμερα πρωταγωνιστική θέση στον ως άνω ερευνητικό τομέα ιδίως χάρει στην επιτυχία του κοινού έργου Joint European Torus (JET).

Η πρόταση του προγράμματος πλαισίου ΕΚΑΕ για την περίοδο 2002-2006(1) διατηρεί τον βασικό προσανατολισμό του σημερινού προγράμματος και, αφού πραγματοποιεί απολογισμό των προόδων που επιτελέστηκαν στις έρευνες σχετικά με τη σύντηξη, καλύπτει τη δυνατότητα δημιουργίας στην Ευρώπη του έργου Διεθνής Θερμοπυρηνικός Πειραματικός Αντιδραστήρας (ITER), που αποτελεί το επόμενο βήμα μετά το JET για την πραγμάτωση του αντιδραστήρα αυτού. Ο προτεινόμενος προϋπολογισμός εκ μέρους της Επιτροπής προβλέπει 200 εκατομμύρια ευρώ ως συμμετοχή στην κατασκευή του ITER που, αν αποφασισθεί, ενδέχεται να αρχίσει περί το 2005-2006. Όμως η πραγματοποίηση ενός έργου μεγάλης εμβέλειας όπως το έργο ITER απαιτεί να πραγματοποιηθούν ορισμένες επιλογές: στην πρότασή της η Επιτροπή επέλεξε να αποδώσει προτεραιότητα όσον

αφορά τηνποστήριξή της, στις πολυμερείς δράσεις με τη συμμετοχή παραγόντων της ευρωπαϊκής έρευνας σε κοινά έργα όπως το ITER ή το JET. Η Επιτροπή προτίθεται να διατηρήσει τον συντονισμό σε ευρωπαϊκό επίπεδο δεδομένου ότι έχει αποδειχθεί ήδη η χρησιμότητά του, αλλά προεξοφλεί ότι τα κράτη μέλη θα επωμισθούν σημαντικό μέρος των ερευνών που έχουν μικρότερη σχέση με το Next Step και/ή το JET.

Οι δυνατότητες της σύντηξης ως πηγής καθαρής ενέργειας θα αξιοποιηθούν αποκλειστικά και μόνο εφόσον πραγματοποιηθούν μακροπρόθεσμες προσπάθειες. Λαμβάνονταςπόψη τις άλλες προβλεπόμενες δραστηριότητες έρευνας από το επόμενο πρόγραμμα πλαίσιο, η πρόταση της Επιτροπής αποτελεί μέρος μιας θετικής προσέγγισης για την επίτευξη των προϋποθέσεων που είναι απαραίτητες για τη βιώσιμη ανάπτυξη.

(1) COM(2001)94 τελικό.